
AUGUSTAE TAURINORUM 


IN REGIO TYPOGRAPHAEO 


DE PRAEBENDIS, ET DIGNITATIBUS 


I. 


uamvis plures in aliqua Ecclesia beneficiarii sint, 
quorum aliis alii subiiciantur, non ideo tamen Colle- 


giale dicendum est beneficium. 


II. 


In materia odiosa beneficiorum simplicium nomine 
non comprehenduntur Canonicatus. 


HI. 


Saeculare ex fundatoris voluntate praesumendum : be- 
neficium est, cui non sit adnexum officium monasticum.. 


IV. 


Si Beneficiarius sit litterarum omnino ignarus, irrita 
ipso jure est collatio; sententia autem judicis qua col- 


4 
latio rescindatur necessaria est, si ‘non sufficlens quidem, 
sed qualis scientia in beneficiario reperiatur, 


Na 


Si dubitetur an' resideat penes Collegium cura ani- 
marum habitualis concursui in dubio subjicienda est 
Vicaria perpetua. 


VI. 


Jus patronatus laicale in Ecclesiam etiam gratuito ti- 
tulo translatum fit Ecclesiasticum. 


VII. 


-Si plures ad fundandum beneficium concurrant etiam 
partibus inaequalibus jus patronatus omnibus in soli- 
dum. competit. 

VII. 


Jus patronatus reale illi etiam competit, qui solum 
habet dominium utile. 


IX... 


Ad perficiendam, praesentationem tres requiruntur 
personae , praesentantis videlicet, praesentati, atque 
collatoris, cui quis praesentatur. ` 


X. 


Collator tenetur Clericum indemnem praestare, quem 
ipse sine justa causa noluerit instituere, quique appella- 
verit; si pendente appellatione alter praesentatus sit, et 


institutus, 


DE JURE DOTIUM 


I 


Bi mulieris patre, cui peculiaris suffragatur re- 
verentiae ratio, illud quod competentiae vocant beneficium 
dotanti non conceditur, quo se contra maritum dotem 
petentem tueatur. 


IL 


Pater, qui alio dotem promittente fidejusserit , non 
ul parens, nec paternae pietatis officio motus, sed quasi 
fidejussor dotem dedisse intelligitur; licet ergo quod do- 
lis nomine solvit pater, a reo facultatibus lapso servare 
nequeat , non tamen profectitia dos haberi poterit. 


TIL 


Nulla dotis promissione interposita nihil est, quod ma- 
ritus eo nomine petere ab uxore possit, atque haec omnia 
bona sua paraphernorum jure habebit. 

IV. 
Ut pater filiae, ita avus propter filium nepti dotem 
dare debct. 
M. 
Quamvis filia locuples sit, ea tamen de causa a dotis 
paterno oflicio debita petitione non est submovenda. 


VI. 


Quae foemina honeste pro sua conditione nupsit Regia 
lege vigente, qua cavetur pro congrua habendam esse 
dotem , quantulacumque ea demum sit, qua copstituta 
| honeste nupserit, accepta dote contenta sit oportet, nec 
habet de quo juste conqueratur. : 


VII. 


Pater, qui non adjecta matris persona, sed solus dotem 
promiserit, clausulam vero promissioni adjecerit, qua 
professus sit se partim ex suis, partim ex maternis, aut 
filiae bonis constitutam dotem dare velle, integram nihil- 
ominus ex propriis bonis praestare compellitur non secus 
ac si dotem pure, ac simpliciter promisisset, ubi id fe- 
rat constitutae dotis modus cum paternis facultatibus com- 
paratus, ita ut ex maternis aut filiae bonis ea tantum 
dotis pars suppleri debeat, quam ferre nequeant paterni 
patrimonii vires, aut quae justum congruae dolis mo~ 
dum superet. 


bi 
VII a 


Non valet pactum constitulae doti adjectum, quo pla» 
cuerit, ne ob res donatas ageretur. 


> IX. 


Qui dotem constituit, nec tamen ex eorüm numero 
est, quibus id praeter communis juris regulas indulge- 
tur, ut alteri stipulari valeant, eum adhibeat stipulato- 
rem oportet, cui dotis restitutionem fieri cupiat. 


X. 


Ubi animo donationis inter vivos perficiendae , alte- 
rum dotans stipulatorem adhibuerit, cui dotis restitutio 
fieret , nisi qua supervenerit revocandae donationis causa, 
a priore voluntate discedere non poterit: casum tamen 
excipe, quo haec fuerit expressa conditio, sub qua, qui 
adhibitus fuerat stipulationis gratia , scriptus haeres a 
dotante proponatur. 


V. Tost R. A. 


V. Cnavosro P. ac R. / 
V. Bowissawr a Consiliis. 
V. Sac. Dompî a Consiliis. 

V. Imprimatur : 


INCISA. 


